תחרויות **התעמלות** נערכו בכל אולימפיאדה בעת החדשה מאז חידושם של **המשחקים האולימפיים** באתונה 1896. ענף ההתעמלות נחשב לאחד משלושת הענפים הפופולריים במשחקים, לצד האתלטיקה והשחייה. באולימפיאדת אמסטרדם 1928, נוספו גם תחרויות הנשים להתעמלות המכשירים לאחר 32 שנים שבהן התחרו גברים בלבד. תחרויות התעמלות אומנותית נוספו למשחקים האולימפיים בלוס אנג'לס 1984 ותחרויות הטרמפולינה נוספו בסידני 2000.

היסטוריה
--------

### התעמלות מכשירים

התעמלות המכשירים היא חלק מהמתכונת האולימפית מאז המשחקים האולימפיים הראשונים באתונה 1896, אז התחרו המתעמלים בטבעות, מקבילים, מתח, סוס סמוכות, סוס קפיצות, טיפוס בחבל, וכן בתחרויות קבוצתיות במקבילים ובמתח. לאחר אתונה 1896 ובמשך חמש האולימפיאדות הבאות, עברה מתכונת התחרויות שינויים דרסטיים כאשר מלבד צמצום התחרויות לקרב-רב אישי וקרב-רב קבוצתי, הוחסרו התחרויות במכשירים הבודדים ובמקומם נוספו בין היתר תחרויות להטוטנות וטריאתלון באולימפיאדת פריז (1900), תחרות הקרב-רב אף כללה גם מקצועות באתלטיקה קלה, כגון קפיצה לרוחק, קפיצה לגובה וקפיצה במוט, ואף הרמת משקולות. באולימפיאדת לונדון (1908), תחרות הקרב-רב חזרה לכלול מקצועות התעמלות מכשירים בלבד.

באולימפיאדת פריז (1924) הוחזרו כל תחרויות היחידים שנערכו במשחקים הראשונים באתונה (טבעות, מקבילים, מתח, סוס סמוכות, סוס קפיצות וטיפוס על חבל), וכן נערכה בפעם היחידה גם תחרות על סוס קפיצות צדי. באולימפיאדת אמסטרדם (1928) נוספו לראשונה תחרויות נשים, אשר התחרו בתחרות אחת, קרב-רב קבוצתי. באולימפיאדת לוס אנג'לס (1932), נוסף לראשונה תרגיל הקרקע למתכונת האולימפית.

באולימפיאדת ברלין (1936) תחרויות הגברים כללו קרב-רב קבוצתי, קרב-רב ליחידים ותרגילי טבעות, מקבילים, מתח, סוס סמוכות, סוס קפיצות וקרקע. מתכונת זו של תחרויות הגברים לא השתנתה מאז ועד היום. באולימפיאדת הלסינקי (1952) החלו גם תחרויות למתעמלות יחידות. ארבעת המקצועות בהן התחרו הנשים הם מקבילים מדורגים, סוס קפיצות, קורה וקרקע, ובנוסף נערכה גם תחרות קרב-רב ליחידות וקבוצות. שש תחרויות אלו, הן שמרכיבות את המתכונת בתחרויות הנשים גם כיום.

### התעמלות אומנותית

תחרויות התעמלות אמנותית נוספו למשחקים האולימפיים בלוס אנג'לס 1984, כחלק ממתכונת תחרויות ההתעמלות. תחילה התחרויות כללו קרב-רב ליחידות, ומאז אולימפיאדת אטלנטה (1996) גם תחרות לנבחרות. בניגוד לאליפויות עולם ואליפויות יבשתיות, בהן נערכות תחרויות גם בכל אחד מהמכשירים בנפרד (אלות, חישוק, כדור וסרט), במשחקים האולימפיים נערכת תחרות אחת, קרב-רב, אשר כוללת תחרות בכל המכשירים.

### טרמפולינה

תחרויות טרמפולינה נוספו למשחקים האולימפיים בסידני 2000, כחלק ממתכונת תחרויות ההתעמלות. ישנן שתי תחרויות; תחרות אישית לגברים ותחרות אישית לנשים.

שיטת התחרויות
-------------

בהתעמלות מכשירים, שלב המוקדמות של כל התחרויות נערך במקביל. למעשה, המתעמלים השונים מתחרים במסגרת של קרב-רב, והתוצאה שהשיגו בכל מכשיר בנפרד משמשת גם לדירוג שלהם לגבי המכשיר עצמו. עבור מדינות שמיוצגות על ידי חמישה מתעמלים, המוקדמות מהוות גם מוקדמות לקרב-רב הקבוצתי. בכל אחד מהמכשירים מתחרים ארבעה מתוך החמישה, והציון המצטבר של כל המתעמלים של מדינה מסוימת בכל המכשירים, מהווה את הניקוד הכולל של הנבחרת. לשלב הגמר בכל מכשיר מעפילים 8 המתעמלים שהשיגו את הציון הגבוה ביותר בשלב המוקדמות ורק שניים מכל מדינה. שלושת המתעמלים שדורגו במקומות 9 עד 11 מהווים רזרבה. לשלב הגמר בקרב-רב ליחידים מעפילים 24 המתעמלים שסכום הציונים שלהם בכלל המכשירים היה הגבוה ביותר, וארבעה נוספים הם רזרבה. לגמר הקרב-רב הקבוצתי מעפילות 8 הנבחרות שהשיגו את הציון הגבוה ביותר בשלב המוקדמות. בגמר הקרב-רב הקבוצתי מתחרים שלושה מתעמלים מכל נבחרת בכל תרגיל מתוך חמישה מתעמלים.

בהתעמלות אומנותית, מתחרות המשתתפות בשתי תחרויות; קרב-רב אישי וקרב-רב קבוצתי. בתחרות האישית מתחרות המתעמלות עם ארבעה מכשירים נפרדים (חישוק, כדור, אלות וסרט). הציון הסופי מורכב מהציונים שקיבלו בכל מכשיר ו-10 המדורגות הגבוהות ביותר מעפילות לשלב הגמר, במכסה של שתי מתעמלות למדינה. בתחרות הקבוצתית, כל נבחרת מבצעת תרגילים משותפים של חמש מתעמלות ביחד. המתעמלות מתחרות בשני תרגילים שונים; תרגיל אחד המורכב מחמישה כדורים ותרגיל שני המורכב משלושה חישוקים ושתי אלות. 8 הנבחרות עם הדירוג הגבוה ביותר מעפילות לשלב הגמר.

בטרמפולינה, מתחרים 16 מתעמלים בשלב המוקדם, לכל היותר שניים מכל מדינה. הם מבצעים שני תרגילים, תרגיל רשות ותרגיל חובה, והניקוד המצטבר שלהם הוא הניקוד הסופי. 8 המתעמלים בעלי הציון הגבוה ביותר מעפילים לשלב הגמר. בשלב הגמר מבצעים המתעמלים תרגיל אחד.

מדליות
------

### טבלת מדליות כוללת

* עודכן לאחרונה לאחר המשחקים האולימפיים בטוקיו 2020

|  |  |  |  |  |  |
| --- | --- | --- | --- | --- | --- |
| מקום | מדינה | **זהב** | **כסף** | **ארד** | סך הכול |
| 1 | ברית המועצותברית המועצות ברית המועצות | 73 | 67 | 44 | 184 |
| 2 | ארצות הבריתארצות הברית ארצות הברית | 39 | 44 | 37 | 120 |
| 3 | יפןיפן יפן | 33 | 34 | 36 | 103 |
| 4 | הרפובליקה העממית של סיןהרפובליקה העממית של סין סין | 33 | 26 | 25 | 84 |
| 5 | רומניהרומניה רומניה | 25 | 21 | 26 | 72 |
| 6 | רוסיהרוסיה רוסיה | 22 | 21 | 21 | 64 |
| 7 | שווייץשווייץ שווייץ | 16 | 19 | 14 | 49 |
| 8 | הונגריההונגריה הונגריה | 15 | 11 | 14 | 40 |
| 9 | גרמניהגרמניה גרמניה | 14 | 12 | 14 | 40 |
| 10 | איטליהאיטליה איטליה | 14 | 7 | 11 | 32 |
| 11 | צ'כוסלובקיהצ'כוסלובקיה צ'כוסלובקיה | 12 | 13 | 10 | 35 |
| 12 |  המשלחת המאוחדת | 10 | 5 | 5 | 20 |
| 13 | פינלנדפינלנד פינלנד | 8 | 5 | 12 | 25 |
| 14 | אוקראינהאוקראינה אוקראינה | 7 | 4 | 8 | 19 |
| 15 | גרמניה המזרחיתגרמניה המזרחית גרמניה המזרחית | 6 | 13 | 17 | 36 |
| 16 | יווןיוון יוון | 5 | 3 | 4 | 12 |
| 17 | יוגוסלביהיוגוסלביה יוגוסלביה | 5 | 2 | 4 | 11 |
| 18 | שוודיהשוודיה שוודיה | 5 | 2 | 1 | 8 |
| 19 | קנדהקנדה קנדה | 4 | 3 | 2 | 9 |
| 20 | צרפתצרפת צרפת | 3 | 10 | 9 | 22 |
| 21 | בריטניהבריטניה בריטניה | 3 | 4 | 11 | 18 |
| 22 | בולגריהבולגריה בולגריה | 3 | 4 | 8 | 15 |
| 23 | ספרדספרד ספרד | 3 | 4 | 1 | 8 |
| 24 | הולנדהולנד הולנד | 3 | 0 | 0 | 3 |
| קוריאה הצפוניתקוריאה הצפונית קוריאה הצפונית | 3 | 0 | 0 | 3 |
| 26 | בלארוסבלארוס בלארוס | 2 | 4 | 7 | 13 |
| 27 | קוריאה הדרומיתקוריאה הדרומית קוריאה הדרומית | 2 | 4 | 5 | 11 |
| 28 | הוועד האולימפי הרוסיהוועד האולימפי הרוסי הוועד האולימפי הרוסי | 2 | 4 | 4 | 10 |
| 29 | ברזילברזיל ברזיל | 2 | 3 | 1 | 6 |
| 30 | ישראלישראל ישראל | 2 | 0 | 0 | 2 |
| 31 | דנמרקדנמרק דנמרק | 1 | 2 | 1 | 4 |
| נורווגיהנורווגיה נורווגיה | 1 | 2 | 1 | 4 |
| 33 | פוליןפולין פולין | 1 | 1 | 2 | 4 |
| 34 | בלגיהבלגיה בלגיה | 1 | 1 | 1 | 3 |
| המשלחת הכלל-גרמניתהמשלחת הכלל-גרמנית המשלחת הכלל-גרמנית | 1 | 1 | 1 | 3 |
| 36 | לטביהלטביה לטביה | 1 | 1 | 0 | 2 |
| 37 | קרואטיהקרואטיה קרואטיה | 0 | 2 | 0 | 2 |
| 38 | אוסטרליהאוסטרליה אוסטרליה | 0 | 1 | 0 | 1 |
| טאיוואןטאיוואן טאיוואן | 0 | 1 | 0 | 1 |
| 40 | אוזבקיסטןאוזבקיסטן אוזבקיסטן | 0 | 0 | 2 | 2 |
| גרמניה המערביתגרמניה המערבית גרמניה המערבית | 0 | 0 | 2 | 2 |
| 42 | ארמניהארמניה ארמניה | 0 | 0 | 1 | 1 |
| טורקיהטורקיה טורקיה | 0 | 0 | 1 | 1 |
| ניו זילנדניו זילנד ניו זילנד | 0 | 0 | 1 | 1 |
| סך הכל (44 מדינות) | 380 | 361 | 364 | 1105 |

### טבלת מדליות בהתעמלות מכשירים

* עודכן לאחרונה לאחר המשחקים האולימפיים בטוקיו 2020

|  |  |  |  |  |  |
| --- | --- | --- | --- | --- | --- |
| מקום | מדינה | **זהב** | **כסף** | **ארד** | סך הכול |
| 1 | ברית המועצותברית המועצות ברית המועצות | 72 | 67 | 43 | 182 |
| 2 | ארצות הבריתארצות הברית ארצות הברית | 39 | 44 | 37 | 120 |
| 3 | יפןיפן יפן | 33 | 34 | 36 | 103 |
| 4 | הרפובליקה העממית של סיןהרפובליקה העממית של סין  סין | 29 | 21 | 19 | 69 |
| 5 | רומניהרומניה רומניה | 25 | 20 | 26 | 71 |
| 6 | שווייץשווייץ שווייץ | 16 | 19 | 14 | 49 |
| 7 | הונגריההונגריה הונגריה | 15 | 11 | 14 | 40 |
| 8 | איטליהאיטליה איטליה | 14 | 6 | 9 | 29 |
| 9 | גרמניהגרמניה גרמניה | 13 | 12 | 13 | 38 |
| 10 | צ'כוסלובקיהצ'כוסלובקיה צ'כוסלובקיה | 12 | 13 | 10 | 35 |
| 11 | רוסיהרוסיה רוסיה | 10 | 15 | 19 | 44 |
| 12 |  המשלחת המאוחדת | 9 | 5 | 4 | 18 |
| 13 | פינלנדפינלנד פינלנד | 8 | 5 | 12 | 25 |
| 14 | גרמניה המזרחיתגרמניה המזרחית גרמניה המזרחית | 6 | 13 | 17 | 36 |
| 15 | אוקראינהאוקראינה אוקראינה | 5 | 3 | 4 | 12 |
| 16 | יווןיוון יוון | 5 | 3 | 3 | 11 |
| 17 | יוגוסלביהיוגוסלביה יוגוסלביה | 5 | 2 | 4 | 11 |
| 18 | שוודיהשוודיה שוודיה | 5 | 2 | 1 | 8 |
| 19 | צרפתצרפת צרפת | 3 | 10 | 9 | 22 |
| 20 | בריטניהבריטניה בריטניה | 3 | 3 | 10 | 16 |
| 21 | הולנדהולנד הולנד | 3 | 0 | 0 | 3 |
| קוריאה הצפוניתקוריאה הצפונית קוריאה הצפונית | 3 | 0 | 0 | 3 |
| 23 | קוריאה הדרומיתקוריאה הדרומית קוריאה הדרומית | 2 | 4 | 5 | 11 |
| 24 | ברזילברזיל ברזיל | 2 | 3 | 1 | 6 |
| 25 | בולגריהבולגריה בולגריה | 2 | 2 | 6 | 10 |
| 26 | הוועד האולימפי הרוסיהוועד האולימפי הרוסי הוועד האולימפי הרוסי | 2 | 2 | 4 | 8 |
| 27 | ספרדספרד ספרד | 2 | 2 | 1 | 5 |
| 28 | דנמרקדנמרק דנמרק | 1 | 2 | 1 | 4 |
| נורווגיהנורווגיה נורווגיה | 1 | 2 | 1 | 4 |
| 30 | פוליןפולין פולין | 1 | 1 | 2 | 4 |
| 31 | בלגיהבלגיה בלגיה | 1 | 1 | 1 | 3 |
|  המשלחת הכלל-גרמנית | 1 | 1 | 1 | 3 |
| 33 | לטביהלטביה לטביה | 1 | 1 | 0 | 2 |
| 34 | ישראלישראל ישראל | 1 | 0 | 0 | 1 |
| קנדהקנדה קנדה | 1 | 0 | 0 | 1 |
| 36 | קרואטיהקרואטיה קרואטיה | 0 | 2 | 0 | 2 |
| 37 | טאיוואןטאיוואן טאיוואן | 0 | 1 | 0 | 1 |
| 38 | בלארוסבלארוס בלארוס | 0 | 0 | 4 | 4 |
| 39 | אוזבקיסטןאוזבקיסטן אוזבקיסטן | 0 | 0 | 1 | 1 |
| ארמניהארמניה ארמניה | 0 | 0 | 1 | 1 |
| גרמניה המערביתגרמניה המערבית גרמניה המערבית | 0 | 0 | 1 | 1 |
| טורקיהטורקיה טורקיה | 0 | 0 | 1 | 1 |
| סך הכל (42 מדינות) | 351 | 332 | 335 | 1018 |

### טבלת מדליות בהתעמלות אומנותית

* עודכן לאחרונה לאחר המשחקים האולימפיים בטוקיו 2020

|  |  |  |  |  |  |
| --- | --- | --- | --- | --- | --- |
| מקום | מדינה | **זהב** | **כסף** | **ארד** | סך הכול |
| 1 | רוסיהרוסיה רוסיה | 10 | 4 | 2 | 16 |
| 2 | בולגריהבולגריה בולגריה | 1 | 2 | 2 | 5 |
| 3 | ספרדספרד ספרד | 1 | 2 | 0 | 3 |
| 4 | אוקראינהאוקראינה אוקראינה | 1 | 0 | 4 | 5 |
| 5 | ברית המועצותברית המועצות ברית המועצות | 1 | 0 | 1 | 2 |
|  המשלחת המאוחדת | 1 | 0 | 1 | 2 |
| 7 | ישראלישראל ישראל | 1 | 0 | 0 | 1 |
| קנדהקנדה קנדה | 1 | 0 | 0 | 1 |
| 9 | בלארוסבלארוס בלארוס | 0 | 4 | 3 | 7 |
| 10 | הוועד האולימפי הרוסיהוועד האולימפי הרוסי הוועד האולימפי הרוסי | 0 | 2 | 0 | 2 |
| 11 | איטליהאיטליה איטליה | 0 | 1 | 2 | 3 |
| 12 | הרפובליקה העממית של סיןהרפובליקה העממית של סין  סין | 0 | 1 | 0 | 1 |
| רומניהרומניה רומניה | 0 | 1 | 0 | 1 |
| 12 | גרמניה המערביתגרמניה המערבית גרמניה המערבית | 0 | 0 | 1 | 1 |
| יווןיוון יוון | 0 | 0 | 1 | 1 |
| סך הכל (15 מדינות) | 17 | 17 | 17 | 51 |

### טבלת מדליות בטרמפולינה

* עודכן לאחרונה לאחר המשחקים האולימפיים בטוקיו 2020

|  |  |  |  |  |  |
| --- | --- | --- | --- | --- | --- |
| מקום | מדינה | **זהב** | **כסף** | **ארד** | סך הכול |
| 1 | הרפובליקה העממית של סיןהרפובליקה העממית של סין  סין | 4 | 4 | 6 | 14 |
| 2 | קנדהקנדה קנדה | 2 | 3 | 2 | 7 |
| 3 | רוסיהרוסיה רוסיה | 2 | 2 | 0 | 4 |
| 4 | בלארוסבלארוס בלארוס | 2 | 0 | 0 | 2 |
| 5 | אוקראינהאוקראינה אוקראינה | 1 | 1 | 0 | 2 |
| 6 | גרמניהגרמניה גרמניה | 1 | 0 | 1 | 2 |
| 7 | בריטניהבריטניה בריטניה | 0 | 1 | 1 | 2 |
| 8 | אוסטרליהאוסטרליה אוסטרליה | 0 | 1 | 0 | 1 |
| 9 | אוזבקיסטןאוזבקיסטן אוזבקיסטן | 0 | 0 | 1 | 1 |
| ניו זילנדניו זילנד ניו זילנד | 0 | 0 | 1 | 1 |
| סך הכל (10 מדינות) | 12 | 12 | 12 | 36 |

מתעמלים ישראלים במשחקים האולימפיים
----------------------------------

בהתעמלות מכשירים, לזכות ישראל מדליה אחת והיא מדליית הזהב בה זכה ארטיום דולגופיאט בתרגיל הקרקע באולימפיאדת טוקיו 2020. מדליה זו היא הישג השיא של מתעמל ישראלי. מתעמלים ישראלים השתתפו לראשונה במשחקים האולימפיים ברומא 1960 (רות אבלס, ראלי בן-יהודה ומרים קארה). באולימפיאדת בייג'ינג 2008 היה אלכס שטילוב למתעמל הראשון שמעפיל לשלב הגמר בתחרות במכשיר בודד, תרגיל הקרקע, וסיים במקום השמיני. בתחרות הקרב-רב, המאחדת את יכולת המתעמל בכל המכשירים, הישג השיא שייך לאלכס שטילוב שסיים במקום ה-12 באולימפיאדת לונדון 2012. 

בהתעמלות אומנותית, לזכות ישראל מדליה אחת והיא מדליית הזהב בה זכתה לינוי אשרם בתחרות הקרב רב אישי באולימפיאדת טוקיו 2020. מדליה זו היא הישג השיא של מתעמלת אומנותית ישראלית. המתעמלת האומנותית הישראלית הראשונה שהשתתפה במשחקים האולימפיים היא ליאת חנינוביץ בלוס אנג'לס 1984. אירה ריסנזון הייתה המתעמלת הראשונה שהעפילה לשלב הגמר, באולימפיאדת בייג'ינג (2008), וסיימה במקום התשיעי. נבחרת ישראל בהתעמלות אמנותית השתתפה לראשונה במשחקים האולימפיים בבייג'ינג 2008, העפילה לגמר וסיימה במקום השישי. הישג השיא של הנבחרת הוא המקום השישי, בו סיימה בבייג'ינג 2008, בריו דה ז'ניירו 2016 ובטוקיו 2020.

ראו גם
------

* התעמלות מכשירים במשחקים האולימפיים
* התעמלות אמנותית במשחקים האולימפיים
* טרמפולינה במשחקים האולימפיים
* התעמלות באולימפיאדת טוקיו (2020)

לקריאה נוספת
------------

* מוטי בסוק, **המשחקים האולימפיים אתונה - טוקיו (1896–2020)**, ספרי ניב, 2020, התעמלות, עמ' 422–465.

קישורים חיצוניים
----------------

ויקישיתוף מדיה וקבצים בנושא **התעמלות במשחקים האולימפיים** בוויקישיתוף
* תוצאות תחרויות ההתעמלות במשחקים האולימפיים באתר www.gymn-forum.net

הערות שוליים
------------

1. ↑  לא הטריאתלון המוכר לנו כיום, אלא קרב-רב שכלל שלושה מתקנים: מקבילים, מתח וקפיצות.

| ענפי ספורט אולימפיים |
| --- |
| 

|  |
| --- |
| **משחקי הקיץ:**
אופניים: אופני BMX • אופני BMX בסגנון חופשי • אופני הרים • אופני כביש • אופני מסלול | אגרוף | אתלטיקה | בדמינטון | בייסבול | ג'ודו | גולף | גלישת גלים | הוקי שדה | היאבקות: היאבקות בסגנון חופשי • היאבקות בסגנון יווני רומי | הרמת משקולות | התעמלות: התעמלות אמנותית • התעמלות מכשירים • טרמפולינה | חתירה | טאקוונדו ​| טיפוס | טניס | טניס שולחן | טריאתלון | ירי ספורטיבי | כדורגל | כדוריד | כדורסל | כדורסל 3x3 | כדורעף: כדורעף • כדורעף חופים | סופטבול ​| סיף | סקייטבורדינג | קאנו/קיאק: קאנו • קיאק | קראטה | קרב חמש מודרני | קשתות | רוגבי שביעיות | רכיבה: איוונטינג | רכיבה אמנותית | קפיצות ראווה | שחייה: כדורמים • קפיצה למים • שחייה תחרותית • שחייה צורנית • שחייה במים פתוחים | שיט 
**ענפים אולימפיים בעבר**: לקרוס | משיכת חבל | פולו

---

**משחקי החורף:**
ביאתלון | הוקי קרח | החלקה על הקרח: החלקה אמנותית • החלקה מהירה • החלקה מהירה במסלול קצר | לוז' | מזחלות: בובסלי • סקלטון |
סקי: גלישת שלג • סקי אלפיני • סקי בסגנון חופשי • סקי למרחקים • סקי נורדי משולב • קפיצות סקי | קרלינג

---

 |

 |